CELEX: 32017R0488
Language: sl
Date: 2017-03-21 00:00:00
Title: Uredba Sveta (EU) 2017/488 z dne 21. marca 2017 o spremembi Uredbe (EU) 2016/44 o omejevalnih ukrepih zaradi razmer v Libiji

22.3.2017   
            
            
               SL
            
            
               Uradni list Evropske unije
            
            
               L 76/1
            
         UREDBA SVETA (EU) 2017/488
   z dne 21. marca 2017
   o spremembi Uredbe (EU) 2016/44 o omejevalnih ukrepih zaradi razmer v Libiji
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 215 Pogodbe,
   ob upoštevanju skupnega predloga visokega predstavnika Unije za zunanje zadeve in varnostno politiko ter Evropske komisije,
   ob upoštevanju naslednjega:
   
               (1)
            
            
               Svet je 18. januarja 2016 sprejel Uredbo (EU) 2016/44 (1), ki je zaradi jasnosti konsolidirala Uredbo Sveta (EU) št. 204/2011 (2).
            
         
               (2)
            
            
               S členom 16 Uredbe (EU) št. 204/2011 so bila na Svet prenesena pooblastila za spremembo Priloge VI k navedeni uredbi po odločitvi Varnostnega sveta ali Odbora za sankcije Združenih narodov. Vendar takšen prenos ni bil vključen v Uredbo (EU) 2016/44.
            
         
               (3)
            
            
               Uredbo (EU) 2016/44 bi bilo zato treba ustrezno spremeniti –
            
         SPREJEL NASLEDNJO UREDBO:
   Člen 1
   Člen 21 Uredbe (EU) 2016/44 se nadomesti z naslednjim:
   
      „Člen 21
      1.   Če Varnostni svet ali Odbor za sankcije fizično ali pravno osebo, subjekt ali organ uvrsti na seznam, Svet navedeno fizično ali pravno osebo, subjekt ali organ vključi v Prilogo II ali VI.
      2.   Če Svet odloči, da bodo za fizično ali pravno osebo, subjekt ali organ veljali ukrepi iz člena 6(2), ustrezno spremeni Prilogo III.
      3.   Svet o svoji odločitvi in razlogih za uvrstitev na seznam obvesti fizično ali pravno osebo, subjekt ali organ iz odstavkov 1 in 2, bodisi neposredno, če je naslov znan, bodisi z objavo uradnega obvestila, s čimer takšni fizični ali pravni osebi, subjektu ali organu da možnost, da predloži pripombe.
      4.   Kadar se predložijo pripombe ali novi tehtni dokazi, Svet ponovno preuči svojo odločitev in o tem ustrezno obvesti zadevno fizično ali pravno osebo, subjekt ali organ iz odstavkov 1 in 2.
      5.   Če se Varnostni svet ali Odbor za sankcije odloči fizično ali pravno osebo, subjekt ali organ črtati s seznama ali pa spremeniti identifikacijske podatke fizične ali pravne osebe, subjekta ali organa s seznama, Svet ustrezno spremeni Prilogo II oziroma VI.
      6.   Seznam iz Priloge III se pregleduje v rednih časovnih presledkih, najmanj pa vsakih 12 mesecev.“
   
   Člen 2
   Ta uredba začne veljati dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 21. marca 2017
      
         
            Za Svet
         
         
            Predsednik
         
         E. SCICLUNA
      
   
   
      (1)  Uredba Sveta (EU) 2016/44 z dne 18. januarja 2016 o omejevalnih ukrepih zaradi razmer v Libiji in razveljavitvi Uredbe (EU) št. 204/2011 (UL L 12, 19.1.2016, str. 1).
   
      (2)  Uredba Sveta (EU) št. 204/2011 z dne 2. marca 2011 o omejevalnih ukrepih glede na razmere v Libiji (UL L 58, 3.3.2011, str. 1).